COMMENDATORY VERSES. 31 



Gratum palato gobium, parvum licet, 



Prsedamve, non acque salubrem barbulum, 



Etsi ampliorem, et mystace insignem gravi. 



Hae sunt tibi artes, dum annus et tempus sinunt, 



Et nulla transit absque linea dies. 



Nee sola praxis, sed theoria et tibi 



Nota artis hujus j unde tu simul bonus 



Piscator, idem et scriptor ; et calami potens 



Utriusque necdum et ictus, et tamen sapis, 



Ut hamiotam nempe tironem instruas ! 



Stylo eleganti scribis en Halientica 



Oppianus alter artis et methodum tuae, et 



Praecepta promis rite piscatoria, 



Varias et escas piscium, indolem et genus. 



Nee tradere artem sat putas piscariam, 



(Virtutis est haec et tamen quaedam schola 



Patientiamque et temperantiam docet), 



Documenta quin majora das, et regulas 



Sublimioris artis, et perennia 



Monimenta morem, vitae et exempla optima, 



Dum tu profundum scribis Hookerum ; et pium 



Donnum ac disertum ; sanctum et Herbertum, sacrum 



Vatem ; hos videmus nam penicillo tuo 



Graphice, et perita, Isace, depictos manu. 



Post fata factos hosce per te Virbios. 



O quae voluptas est legere in scriptis tuis ! 



Sic tu libris nos, lineis pisces capis, 



Musisque litterisque dum incumbis, licet 



Intcntus hamo, interque piscandum studes. 



